หมอกควัน จังหวัดยะลา PM 2.5 ยังเกินมาตรฐาน ประชาชนกลุ่มเสี่ยงต้องเฝ้าระวังสุขภาพไปอีกระยะ
สถานการณ์หมอกควัน จังหวัดยะลา PM 2.5 ยังเกินมาตรฐาน ประชาชนกลุ่มเสี่ยงต้องเฝ้าระวังสุขภาพไปอีกระยะ          สถานการณ์หมอกควันไฟป่าจากเกาะสุมาตา ประเทศอินโดนีเชีย ที่เข้าปกคลุมทั่วท้องฟ้าในพื้นที่จังหวัดยะลา เมื่อสองวันก่อนในปริมาณมาก และเริ่มส่งผลกระทบต่อสุขภาพของประชาชน          ล่าสุดเช้าวันนี้ (20 ก.ย. 62) พบว่าสภาพอากาศในพื้นที่เขตเทศบาลนครยะลา ยังคงมีหมอกควันปกคลุมโดยทั่ว ปริมาณเจือจางเล็กน้อย ซึ่งเป็นผลมาจากในพื้นที่จังหวัดยะลา มีฝนตกตั้งแต่ช่วงเย็นไปจนถึงค่ำ ซึ่งทางจังหวัดยะลา หน่วยงานสาธารณสุขจังหวัดยะลา เทศบาลนครยะลา ได้เร่งแจ้งเตือนให้ประชาชน กลุ่มเสี่ยงเด็ก คนชรา หญิงมีครรภ์ และผู้ป่วยที่มีโรคประจำตัวในกลุ่มโรคทางเดินหายใจ และโรคหัวใจและหลอดเลือดเฝ้าระวังสุขภาพ สวมใส่หน้ากากอนามัยเมื่อออกนอกบ้าน และลดระยะเวลาการทำกิจกรรมกลางแจ้ง          ขณะที่กรมควบคุมมลพิษ ได้รายงานสถานการณ์คุณภาพอากาศ พื้นที่ภาคใต้ คุณภาพอากาศอยู่ในระดับ คุณภาพดีมากถึงเริ่มมีผลกระทบต่อสุขภาพ สารมลพิษทางอากาศที่ตรวจพบเกินมาตรฐาน ได้แก่ ฝุ่นละออง ขนาดไม่เกิน 2.5 ไมครอน (PM 2.5) ตรวจพบค่าระหว่าง 11-67 ไมโครกรัมต่อลูกบาศก์เมตร (?g/m3) เกินมาตรฐานที่บริเวณ เกินมาตรฐานที่บริเวณตำบลสะเตง อำเภอเมือง จังหวัดยะลา , ตำบลหาดใหญ่ อำเภอหาดใหญ่ จังหวัดสงขลา          ส่วนผลการตรวจวัดคุณภาพอากาศในพื้นที่ตำบลสะเตง อำเภอเมือง จังหวัดยะลา เมื่อเวลา 07.00 น. วันนี้ (20 ก.ย. 62) พบปริมาณฝุ่นละออง ขนาดไม่เกิน 2.5 ไมครอน (PM 2.5) มีค่า 62 ไมโครกรัมต่อลูกบาศก์เมตร (?g/m3) อยู่ในเกณฑ์เริ่มมีผลกระทบต่อสุขภาพ#สถานการณ์หมอกควัน #จังหวัดยะลา #PM 2.5 #เกินมาตรฐาน #สำนักข่าวกรมประชาสัมพันธ์ #NNT #ILOVETHAILAND